
Riigihanke „Narva linnale audiitorteenuste osutamine Narva linna 2014., 2015., 2016. ja 2017.aasta konsolideeritud raamatupidamise aastaaruannete kohta“ korraldamine
1. Asjaolud ja menetluse käik

Narva Linnavolikogu on 14.08.2014 võtnud vastu otsust nr 109 audiitorhanke algatamisest. Vastava otsuse p.3.2 alusel pidi Linnavalitsus hankedokumentide koostamisel arvestama revisjonikomisjoni soovitusi ning viima läbi hankemenetlust „Narva linnale audiitorteenuste osutamine Narva linna 2014., 2015., 2016. ja 2017.aasta konsolideeritud raamatupidamise aastaaruannete kohta“. Narva Linnavolikogu revisjonikomisjon on oma istungitel (11.09.2014, 18.09.2014.a) arutanud Narva Linnavalitsuse poolt saadetud hankedokumente (vastav 04.09.2014 kiri nr 1.14/8841) ja on teinud ettepanekuid nende täiendamiseks. Täiendusettepanekutega on arvestatud hankedokumentide koostamisel.
Vastava linnavolikogu otsuse p.3.3 alusel peab linnavalitsus esitama edukaks tunnistatud pakkuja linnavolikogule otsuse vastuvõtmiseks.

Kuna eelnimetatud hankelepingu maksumus ületab 40 000 eurot on vajalik korraldada riigihanke hankemenetlus e-hankena riigihangete seaduses sätestatud korras, mille korraldab Narva Linnavalitsuse Rahandusamet.

Hankedokumendid on koostatud vastavuses Narva Linnavalitsuse 08.03.2006.a määrusega nr 298 „Riigihangete läbiviimise reglement“. 
2. Õiguslikud alused

Kohaliku omavalitsuse korralduse seaduse § 30 lõige 1 punkti 2 kohaselt, valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
Riigihangete seaduse § 10 lõike 1 punkti 2 alusel kohaliku omavalitsuse üksus on kohustatud järgima antud seaduses sätestatud korda.

Vastavalt Narva Linnavalitsuse 08.03.2006.a määruse nr 298 „Riigihangete läbiviimise reglement“ §-le 6 riigihanke pakkumismenetlus algatatakse ning pakkumismenetluse liik ja riigihanke eest vastutav isik määratakse Narva Linnavalitsuse korraldusega. 

3. Otsus
3.1. Algatada riigihanke „Narva linnale audiitorteenuste osutamine Narva linna 2014., 2015., 2016. ja 2017.aasta konsolideeritud raamatupidamise aastaaruannete kohta” avatud hankemenetlus e-hankena vastavalt lisatud hankedokumentidele.

3.2. Määrata ülalnimetatud riigihankes hankijaks Narva Linnavalitsuse Rahandusamet Narva linna nimel ja riigihanke eest vastutavaks isikuks Narva Linnavalitsuse Rahandusameti direktorit Jelena Golubevat.
4. Rakendussätted

4.1 Korraldus jõustub seaduses sätestatud korras.

4.2 Pakkuja, taotleja või hankemenetluses osalemisest huvitatud isik võib vaidlustada hankija tegevuse, sealhulgas hanke alusdokumendi, riigihangete seaduses sätestatud korras.

